Navarra Suma talde parlamentarioari atxikitako foru parlamentari Cristina Ibarrola Guillén andreak PES-00126 idatzizko galdera egin du, zeinean informazio hauek eskatzen baitizkio Nafarroako Gobernuari:
 COVID-19a dela-eta Nafarroako Foru Komunitateko Administrazioak 2020ko martxotik abendura bitarte egin duen kudeaketari buruz Kontuen Ganberak egindako txostenak ondorioztatzen duenez, ezinezkoa da egin ziren kontratuen kuantifikazioa egitea. 
Langileen zenbat kontratu egin zuen 2020an Nafarroako Gobernuak pandemiari aurre egiteko, profil profesionalen eta departamentuen arabera?
Hona hemen 2020an aldi baterako langileei egin eta COVID gastuari egotzi zitzaizkion kontratu eta eginkizun-gomendioen gaineko datuak:
1. 2020. urtean COVID kontratua / lan-harremana izan zuten langile kontratudunak.
Baliteke kontratua 2020an hasi izana edo bestela lehendik bazen kontratu batean aldaketa egin izana COVID lanetan aritzeko.
2. COVID motako lanpostuetan kontratatutako langileak, COVID kontratua zuten langileen absentziak betetzeko, edo COVIDak eragindako ohiz kanpoko premiak eta beste kontratu indardun batzuetako lanaldi-luzatzeak betetzeko.
3. COVID eginkizunen gomendioa, beste arrazoi batzuengatik kontratatuta zeuden langileei.
Ez dira sartu COVIDa zela-eta eginkizun edo zerbitzu berezien gomendioa egin zitzaien funtzionarioak. 
Bestalde, esan behar da COVIDaren ondorioz egindako kontratuak ez ezik kontuan hartu direla baita kontratu horietan hainbat arrazoi tarteko (lanaldi aldaketa, unitate aldaketak, besteak beste) egindako aldaketak ere.
Gainera, komeni da argitzea Kontuen Ganberaren txosten bateko konklusioari buruz enuntziatuan egiten den aipamena ez dagokiela langileen kontratuei. Langileen kontratu horiek ”COVID-19a dela-eta Nafarroako Foru Komunitateko Administrazioak 2020ko martxotik abendura bitarte egindako kudeaketa” izeneko txostenean daude kuantifikaturik, IV.1 atalean (COVID-19aren kudeaketari dagozkion gastuen eta diru-sarreren kuantifikazioa); zehatzago, "Langile gastuak" azpiatalean.  
Hori guztia jakinarazten dut, Nafarroako Parlamentuko Erregelamenduaren 194. artikulua betez.
Iruñean, 2022ko ekainaren 13an
Lehendakaritzako, Berdintasuneko, Funtzio Publikoko eta Barneko kontseilaria: Javier Remírez Apesteguía

